Óscar Sielva

Óscar Sielva Moreno, nado en Olot o 6 de agosto de 1991, é un futbolista español que xoga como centrocampista no Huesca, da Segunda División.

 Traxectoria 
Nacido en Olot, formouse como futbolista nas canteiras do Santa Roc e o Garrotxa, antes de ingresar en 2006 nas categorías inferiores do Espanyol. O 30 de agosto de 2008, á idade de 17 anos e 24 días e sen ter vestido nunca a camiseta do filial, debutou co primeiro equipo na Primeira División, no partido inaugural da tempada ante o Real Valladolid, encontro no que substituíu ao histórico Iván de la Peña no treito final. Xogou cinco partidos máis esa tempada, antes de fracturar dúas veces a  clavícula.

Para a tempada 2009/10 foi cedido ao FC Cartagena, que viña de ascender á Segunda División. Con todo, só disputou pouco máis de 400 minutos durante a campaña, na que se enfrontou a miúdo co adestrador Juan Ignacio Martínez, que o quería facer xogar fóra de posición, como extremo. En xaneiro de 2010 regresou á estrutura do Espanyol para xogar co filial,'Culebrón' Sielva: puede marcharse libre al Celta (Sielva 'soap opera': he may join Celta for free); Diario AS, 23 June 2010 (in Spanish) no que militou ata novembro de 2011, cando se incorporou ao equipo B do Málaga CF.

Deixou o Atlético Malagueño ao remate da tempada 2012/13 e posteriormente estivo a proba no Barcelona B, Girona El Girona contacta amb Òscar Sielva per completar el pivot (Girona contact Òscar Sielva to complete central midfield); Diari de Girona, 7 August 2013 (in Catalan) e Swansea City sen éxito. 

O 17 de xuño de 2014, despois dun ano sen equipo, fichou pola UE Olot, da Segunda División B. Nos seguintes anos xogou tanto en Segunda B como en Terceira, defendendo as camisetas de Marbella FC, CE Europa, Somozas, Rápido de Bouzas e Ponferradina.

Titular indiscutible no equipo berciano, en 2019 conseguiu o ascenso á Segunda División, categoría na que xogou durante as seguintes campañas, coa propia Ponferradina primeiro e máis tarde co Eibar e o Huesca.

 Selección nacional 
Membro habitual da selección española sub-17, xogou un papel fundamental no triunfo desta na Eurocopa de 2008 celebrada en Turquía.

 Notas 

Categoría:Nados en 1991
Categoría:Nados en Olot
Categoría:Futbolistas da Comunidade Valenciana
Categoría:Centrocampistas de fútbol
Categoría:Xogadores do RCD Espanyol B
Categoría:Xogadores do RCD Espanyol
Categoría:Xogadores do FC Cartagena
Categoría:Xogadores do Atlético Malagueño
Categoría:Xogadores da UE Olot
Categoría:Xogadores do Marbella FC
Categoría:Xogadores do CE Europa
Categoría:Xogadores do Rápido de Bouzas
Categoría:Xogadores da UD Somozas
Categoría:Xogadores da SD Ponferradina
Categoría:Xogadores do SD Eibar
Categoría:Xogadores do SD Huesca